OpenLLM-France/wikimedia huggingface dataset:
# Alfoz (desambiguació)

«Alfoz» té aquests significats:
* Alfoz (urbanisme), el nom que es donava durant l'edat mitjana al territori extramurs assignat a una vila durant la repoblació foral.
* Alfoz, un municipi de la província de Lugo, Galícia.
* Alfoz de Bricia, un municipi de la província de Burgos, Castella i Lleó.
* Alfoz de Lloredo, un municipi costaner de la comunitat autònoma de Cantàbria.
* Alfoz de Quintanadueñas, un municipi de la província de Burgos, Castella i Lleó.
* Alfoz de Santa Gadea, un municipi de la província de Burgos, Castella i Lleó.
* Alfoz de Toro, una de les comarques naturals i històriques de la província de Zamora.
# Aleksandr Abràmovitx Voskressenski

Aleksandr Abràmovitx Voskressenski (en rus: Александр Абрамович Воскресенский; 25 de novembre de 1808, Torjok, Imperi Rus – 21 de gener de 1880, Sant Petersburg, Imperi Rus) fou un destacat químic orgànic rus que fou rector de la universitat de Sant Petersburg entre 1861 i 1863 i entre 1865 i 1867. Quant a la seva obra destaca el descobriment de la teobromina, el principal alcaloide de les llavor del cacau.
Voskressenski era fill d'un sacerdot que morí el 1814. Tenia una germana i un germà. Estudià al seminari de Tver i des dels primers anys mostrà un especial talent per a les ciències i, després de graduar-se a l'Institut de Pedagogia de Sant Petersburg el 1836, anà a Alemanya per continuar la seva formació. Allà assistí a cursos d'Eilhard Mitscherlich, Heinrich Rose i Heinrich Gustav Magnus a Berlín i Justus von Liebig a Giessen, que consideraven Voskressenski com un dels seus estudiants amb més talent. Amb Liebig inicià la seva pròpia investigació química. Després de tornar a Rússia el 1838 fou nomenat assistent del professor Soloviov a la Universitat de Sant Petersburg. En 1839 defensà la seva tesi doctoral sobre l'àcid quínic sota la supervisió de Germain Henri Hess. El 1841 aïllà la teobromina de les llavors del cacau (Theobroma cacao). El 1843 fou ascendit a professor. Hess morí el 1850 i Voskressenski es feu càrrec de tots els seus deures docents, impartint simultàniament conferències a diverses institucions de Sant Petersburg. Entre els seus estudiants hi havia Nikolai Bekétov, Nikolai Menxutkin i Dmitri Mendeléiev. Després de ser rector de la Universitat Imperial de Sant Petersburg el 1861-1863 i el 1865-1867 es traslladà breument a Khàrkov, actual Ucraïna, però aviat tornà a Sant Petersburg, on passà els seus últims anys a millorar l'educació.

## Referències

* 1 2 Mendeléiev, D.I. «ЭСБЕ/Воскресенский, Александр Абрамович — Викитека» (en rus). Brockhaus and Efron Encyclopedic Dictionary, 1892. [Consulta: 15 abril 2019].
* ↑ «theobromine (CHEBI:28946)». [Consulta: 15 abril 2019].
# E38

La ruta europea E38 és una carretera que forma part de la Xarxa de carreteres europees. Comença a Hloukhiv (Ucraïna) i finalitza a Ximkent (Kazakhstan). Té una longitud de 3400 km.
Té una orientació d'est a oest i travesa per les nacions d'Ucraïna, Rússia i Kazakhstan. 8
# Amets Arzallus

Amets Arzallus Antia (Sant Joan Lohitzune, 9 de novembre de 1983) és un periodista i bertsolari basc de nacionalitat francesa. Des de l'any 2013, és el campió principal de bertsolarisme.
És fill del conegut bertsolari Jexux Arzallus i germà de la també bersolari Maddalen Arzallus. Va nàixer a Sant Joan Lohitzune, però va créixer a Hendaia. Per la influència de la seua família, de menut va començar en el bertsolarisme, a la vegada que practicava esport (futbol i pilota basca). Va estudiar periodisme a la Universitat del País Basc a Baiona després de passar per la ikastola de Kanbo. Col·labora en la revista Argia i a Euskadi Irratia, i també a l'escola de vers d'Hendaia. És codirector i guionista del documental Altsasu (aquella nit), juntament amb Marc Parramon.
El 2021, va publicar amb Ibrahima Balde el llibre Germanet que explica la vida de l'Ibrahima, nascut a Guinea, i el seu llarg camí fins a arribar a Europa. Ha estat traduït al català i publicat per l'editorial Blackie Books.

## Referències

* ↑ «Amets Arzallus Antia». Auñamendi Eusko Entziklopedia. ISSN: 244-5487 [Consulta: 17 febrer 2017].
* ↑ «"Sense ficció" estrena "Presumptes culpables. Els altres Altsasu" i "Altsasu (aquella nit)"». CCMA.cat, 17-01-2022. [Consulta: 18 gener 2022].
* ↑ {{ref-web |url= https://blackiebooks.org/catalogo/germanet/ |títol= "Germanet"

## Enllaços externs

* Article d'Amets Arzallusen en Argia
* "Amets Arzallus ezagutzen" Arxivat 2013-12-20 a Wayback Machine. elkarrizketa, Euskonews Gaztean
* "Amets Arzallus" Arxivat 2016-03-05 a Wayback Machine. biografia, Euskonews Gaztean
# Ameur

Ameur (àrab عامر) és una comuna rural de la prefectura de Salé de la regió de Rabat-Salé-Kenitra. Segons el cens de 2014 tenia una població total de 46.590 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Aita Mari

Aita Mari és un vaixell de salvament operat per l'ONG Salvamento Marítimo Humanitario (SMH). Era un pesquer de tonyina que va ser modificat per fer tasques de salvament amb la implicació de voluntaris, institucions, empreses, donants, persones de la societat civil i treballadors. El seu nom fa referència al mariner conegut pels salvaments marítims José María Zubía.
Quan va demanar el permís al govern espanyol per abandonar el port de Pasaia i col·laborar amb les tasques de rescat de nàufrags del Mediterrani, el novembre del 2018, la direcció de la Marina Mercant no li va concedir. El 27 de gener del 2019 el vaixell va sortir per primera vegada com a vaixell de salvament, des del port de Pasaia a Bilbao, amb 16 tripulants, amb la intenció de fer tasques de conscienciació, a l'espera de tenir permís del govern espanyol per iniciar les tasques humanitàries. El capità és Marco Martínez, de Cambrils, i entre la tripulació hi ha mariners asturians, bascos, gallecs, catalans i senegalesos. El 18 de gener del 2019 esdevingué el segon vaixell de salvament, després de l'Open Arms, en veure denegat el permís per sortir cap a Líbia a salvar la vida dels nàufrags del Mediterrani.

## Referències

* 1 2 «El Aita Mari, atrapado entre la moral y la política» (en local). [Consulta: 28 gener 2019].
* 1 2 Press, Europa. «El bloqueo de los buques de rescate 'Open Arms' y 'Aita Mari' llega al Congreso», 27-01-2019. [Consulta: 28 gener 2019].
* ↑ «La primera travesía del 'Aita Mari' como barco de rescate» (en castellà), 27-01-2019. [Consulta: 28 gener 2019].
* ↑ «El 'Aita Mari', segundo barco humanitario al que niegan permiso para salir hacia Libia» (en castellà), 18-01-2019. [Consulta: 28 gener 2019].
# Al Aragouz

Al-Aragouz (الأراجوز, el titellaire) és un pel·lícula egípcia, dirigida per Hani Lachine, estrenada l'any 1989, que reuneix algunes de les grans estrelles del cinema egipci com Omar Sharif o Mervat Amin.

## Argument

Muhammad Jad Al-Karim treballa com a titellaire, els seus espectacles representen la promesa de la revolució socialista de Nasser. Considera que aquesta professió és una professió meravellosa. El seu fill, que es va graduar a la universitat gràcies als sacrificis del seu pare, alberga grans ambicions, lluny de la vida senzilla del seu pare. Entra al servei d'un home de negocis, que l'inicia en la corrupció i la manipulació política. Muhammad considera que ha fracassat i no ha aconseguit transmetre una bona educació al seu fill: entra en conflicte amb ell i l'empresari. Aquest últim, pensant que pot perdre les eleccions si Muhammad continua amb la seva influència sobre el poble i el fill, intenta matar-lo, però la bala colpeja la seva dona Inaam que està embarassada. Ella dona a llum aquest nou nadó abans de sucumbir a les seves ferides. El titellaire se'n va finalment, amb el seu fill petit, i es compromet a no repetir els mateixos errors d'educació.

## Distribution

* Omar Sharif : Mohamed Gad El-Karim/
* Mervat Amin : Inaam/L'esposa
* Hisham Selim : Bahloul/El fill

## Recepció

La pel·lícula va tenir molt bona acollida a Egipte i va rebre la medalla de bronze en la X edició de la Mostra de València. També es va presentar a París, inaugurant, l'octubre de 1989, el Festival de Cinema Egipci organitzat per l'Institut del Món Àrab. Per al crític cinematogràfic tunisià Khémais Khayati, forma part d'aquesta “nova onada” o aquest “nou realisme” que marca el cinema egipci a finals dels anys 1980, inclosa una evident crítica social, en anys també caracteritzats per Egipte per “desnasserització”, però també per una certa violència.

## Referències

* ↑ Magda Wassef. Égypte, 100 ans de cinéma. Édition Plume et Institut du Monde arabe, 1995, p. 261.
* ↑ Un filme turco y otro yugoslavo, ganadores del festival mediterráneo, El País, 10 d'octubre de 1989
* ↑ «Le Festival du cinéma égyptien à Paris». Le Monde, 14-10-1989.
* ↑ Khémais Khayati. «Sang, stupéfiant et nouvelles réalités : 1975-1995». A: Cinéma arabe. L'Harmattan, 2012, p. 127.

## Enllaços externs

* Al Aragouz a YouTube
# AlSaudiah

El nom àrab السعودية, romanitzat com AlSaudiah, és el codi del domini de primer nivell territorial per a l'Aràbia Saudita. El nom en ASCII d'aquest domini en el sistema de noms de dominis és xn--mgberp4a5d4ar, obtingut per l'aplicació de les regles de l'Internationalizing Domain Names in Applications (IDNA) per la translació de la representació Unicode de la versió escrita. Va ser instal·lat al DNS el 5 de maig de 2010.
A Aràbia Saudita també se li assigna el domini territorial de primer nivell .sa

## Regles de registre

Un període des del 31 de maig de 2010 fins al 12 de juliol de 2010 va permetre registrar les organitzacions governamentals.
Només les persones o les entitats relacionades amb Aràbia Saudita es poden registrar.

## Referències

* 1 2 Launching Arabic domain name Registration, Saudi Network Information Center
* 1 2 Alert 360 - UAE, Saudi Arabia, Egypt - Non-Latin Domain Names Accepted, Rouse
* ↑ 'Historic' day as first non-latin web addresses go live, BBC, 6 Maig 2010.
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
# Almedina

Almedina és un municipi de la província de Ciudad Real, a la comunitat autònoma de Castella-la Manxa. Limita amb els contraforts de Sierra Morena al sud, i, a l'est, amb la província d'Albacete.

## Personatges cèlebres

* Bartolomé Jiménez Patón, humanista, autor de setze obres, la principal de les quals és Mercurio Trimegisto.
* Fernando Yáñez de la Almedina, pintor renaixentista, deixeble de Leonardo da Vinci.
# Aleix Estrategòpul

Aleix Estrategòpul (en grec: Ἀλέξιος Στρατηγόπουλος, Aléxios Strategópulos) fou un general romà d'Orient durant el regnat de Miquel VIII Paleòleg.
La seva gesta més important és la recuperació de Constantinoble de mans de l'Imperi Llatí, que va suposar la restauració de l'Imperi Romà d'Orient. El 25 de juliol del 1261, aprofità que l'exèrcit de l'Imperi Llatí i la flota veneciana havien sortit a atacar l'illa de Dafnúsia per reconquerir Constantinoble amb nocturnitat i traïdoria. En caure la nit, feu entrar un petit escamot a la ciutat per un camí secret per obrir les portes a la resta dels 800 homes que dirigia i, tot i que Balduí II i molts altres ciutadans llatins aconseguiren fugir per mar, els nicens s'empararen ràpidament de Constantinoble. Tres setmanes més tard, Miquel VIII Paleòleg feu la seva entrada triomfal a la ciutat i, passant per sobre de Joan IV Làscaris sense cap mena d'escrúpols, es feu coronar a Santa Sofia per consumar la restauració de l'Imperi Romà d'Orient.
L'any següent, Estrategòpul fou capturat durant una nova campanya contra el Despotat de l'Epir i enviat a Sicília, on fou ostatge del rei Manfred fins que el 1265 fou intercanviat per Constança de Hohenstaufen, vídua de Joan III Ducas Vatatzes i germana de Manfred.

## Referències

* ↑ Nicol, 1992, p. 177 i 178.
* 1 2 Marcos Hierro, 2003, p. 36.

## Bibliografia

* Marcos Hierro, E. «Els catalans i l'Imperi bizantí». A: Ferrer i Mallol, M. T. Els catalans a la Mediterrània oriental a l'edat mitjana. Institut d'Estudis Catalans, Secció Històrico-Arqueològica, 2003, p. 23-78. ISBN 9788472836709.
* Nicol, D. M. Byzantium and Venice: A Study in Diplomatic and Cultural Relations (en anglès). Cambridge University Press, 1992. ISBN 9780521428941.
# Edmund Escurçó Negre

Edmund Blackadder és el nom de l'antiheroi protagonista de la sèrie de televisió L'escurçó negre (Blackadder). El personatge és un membre de la dinastia Blackadder de cada període històric, i sempre és interpretat per Rowan Atkinson.

## Les característiques comunes

Algunes de les característiques comunes són que en totes les temporades el personatge es diu Edmund. És un personatge cruel i sense escrúpols, decidit i manipulador. Sempre perseguit per la mala sort, es troba (contra la seva voluntat) sempre en problemes, de la qual se'n surt a través de grans esforços, sacrificis, plans enginyosos i terribles. Sempre estava al seu costat al seu fidel servent Baldrick.

## Edmund Blackadder a través de la sèrie
### Sèrie I: El Príncep Edmund "Blackadder", duc d'Edimburg

El primer a dir-se Edmund "Blackadder" és el jove príncep d'Anglaterra, fillastre de l'imaginari rei Richard IV d'Anglaterra. Va néixer el 1461, fill de Gertrudis de Flandes i McAngus Donald, tercer duc d'Argyll. Les seves característiques són molt diferents de les adoptades pel mateix personatge en la sèrie posterior. Ell és inepte i no intelectualmente dotat, també perseguit per la mala sort dels seus successors, és igualment hàbil per desfer-se de tots els embolics. Els seus companys constants són lord Percy i Baldrick.

### Sèrie II: Senyor Edmund Blackadder

És un noble a la cort d'Isabel I d'Anglaterra. És molt més intel·ligent, sagaç i encantador que el seu avantpassat, el príncep Edmund. Assetjat pels creditors dels problemes i ha de tant en tant guanyar el favor de la reina, que sovint amenaça de tallar el cap, per salvar la vida, per defensar el seu honor i engreixar el seu propi patrimoni. Sempre és recolzat per Lord Percy i Baldrick.

### Sèrie III: El Sr Edmund Blackadder, el majordom

Aquest ja no té cap títol, i es reduirà a ser el majordom del príncep de Gal·les en l'era de la Revolució Francesa i les Guerres Napoleòniques. Cada vegada és més astut i conspirador, i més propens a ficar-se en problemes. Intenta ser elegit a la Cambra dels Lords, però es lliurarà en el seu lloc (irònicament) al servent Baldrick.

### Sèrie IV: Capità Edmund Blackadder

Oficial britànic de Sa Majestat a l'Exèrcit durant la Primera Guerra Mundial. El seu únic objectiu és posposar l'assalt i mantenir-se emboscat a la rereguarda de l'exèrcit per seguir amb vida. Afirma que es va unir a l'exèrcit el 1888 i que ha lluitat a l'Àfrica contra el Watussi. Controla el soldat Baldrick i el tinent George.

## Referències

* ↑ Edmund Black Adder Arxivat 2016-12-28 a Wayback Machine. a l'Internet Movie Data Base
* ↑ Sue Parrill, William B. Robison. The Tudors on Film and Television. Mc Farland & Co, 2002, p.25-34.
* ↑ Character Of The Week: Captain Edmund Blackadder (Rowan Atkinson) Blackadder Goes Forth a Youtube

## Enllaços externs

* L'escurçó negre al web de BBC Two
# Edmund Cartwright

Edward (Edmund) Cartwright (Marham, Nottinghamshire, 24 d'abril de 1743 − Hastings, Sussex, 20 d'octubre de 1823) va ser un clergue i inventor anglès. Va inventar el teler mecànic.
Cartwright s'interesà pel problema dels telers mecànics quan ja s'havia avançat en les tècniques del filat mecànic amb el sistema de la spinning jenny de James Hargreaves i del treball en cadena sense els quals no hauria pogut tenir èxit el seu sistema. Va dissenyar el primer teler mecànic el 1784 i el va patentar el 1785, però el disseny era inservible. No obstant això, un any més tard va patentar un altre teler que ha servit com a model a inventors posteriors.
Era conscient d'un fet: perquè un teler mecànic assolís l'èxit una persona havia de poder atendre vàries màquines al mateix temps o cada màquina hauria de ser més productiva. Va incloure diverses innovacions als seus telers com el dispositiu per a detenir el teler quan una llançadora no entrava en la seva caixa corresponent, impedint que la llançadora rebotés en xocar contra el fons de la caixa i estirant la tela automàticament. Cartwright començà fabricant teles a Doncaster (South Yorkshire, Anglaterra) i amb els nombrosos avenços aconseguí ser reconegut com l'inventor del teler mecànic i fou nomenat membre de la Royal Society de Londres el 1821.

## Vegeu també

* Teler mecànic

## Referències

* ↑ «Edmund Cartwright (1743–1823)». History. BBC. [Consulta: 18 octubre 2016].
* ↑ Aquest article incorpora text d'una publicació actualment en domini públic: Chisholm, Hugh, ed. (1911). Encyclopædia Britannica (11a ed.). Cambridge University Press.
* ↑ «Edmund Cartwright». Lemelson-MIT. MIT. [Consulta: 18 octubre 2016].
Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.

## Enllaços externs

* Assaig Arxivat 2004-07-05 a Wayback Machine. (anglès)
* Arkwright i Cartwright Arxivat 2005-10-29 a Wayback Machine. (anglès)
# Andreas Kron

Andreas Kron (danès: Andreas Lorentz Kron) (Albertslund, 1 de juny de 1998) és un ciclista danès professional des del 2017. De cara a la temporada 2021 ha fitxat per dos anys per l'equip Lotto Soudal. En el seu palmarès destaca una victòria d'etapa a la Volta a Luxemburg de 2020 i, sobretot, la primera etapa de la Volta a Catalunya de 2021, que li va valer portar el mallot de líder de la cursa. El 2023 va tornar a guanyar una prova en territori català, en aquest cas a la Volta Ciclista a Espanya.

## Palmarès

* 2016
** 1r al Gran Premi General Patton i vencedor d'una etapa
** 1r al Keizer der Juniores
* 2018
** Vencedor d'una etapa a la Fletxa del sud
* 2019
** Vencedor d'una etapa a l'Orlen Nations Grand Prix
* 2020
** Vencedor d'una etapa a la Volta a Luxemburg
* 2021
** Vencedor d'una etapa a la Volta a Catalunya
** Vencedor d'una etapa a la Volta a Suïssa
* 2023
** Vencedor d'una etapa a la Volta a Espanya

### Resultats al Tour de França

* 2022. 73è de la classificació general

### Resultats a la Volta a Espanya

* 2023. 67è de la classificació general. Vencedor d'una etapa

## Referències

* ↑ «Andreas Kron signs with Lotto Soudal». Lotto Soudal. Belgian Cycling Project, 21-08-2020 [Consulta: 21 agost 2020].
* ↑ Frédéric Gachet. «Tour de Luxembourg - Et. 5 : Classements», 19-09-2020. [Consulta: 20 setembre 2020].
* ↑ esport3. «Andreas Kron, primer líder de la Volta del centenari», 22-03-2021. [Consulta: 22 març 2021].
* ↑ Sánchez, Borja. «Triomf en solitari per a Andreas Kron a Montjuïc». [Consulta: 28 agost 2023].

## Enllaços externs

* Fitxa a Sitiodeciclismo.net
* Fitxa a museociclismo.it
* Andreas Kron a ProCyclingStats
# Andrej Komac

Andrej Komac (nascut el 4 de desembre de 1979 a Šempeter pri Gorici) és un futbolista eslovè que actualment juga com centrecampista del club de la lliga israeliana Maccabi Tel Aviv. Komac és àmpliament considerat com un dels millors jugadors en el futbol eslovè.

## Trajectòria

Komac va créixer com a futbolista al HiT Gorica. També va jugar amb el NK Primorje, l'Olimpija Ljubljana i el CS Marítim, on va atreure l'atenció de clubs com l'Sporting Lisboa, el Newcastle United, i el Borussia Dortmund. Va jugar a l'equip suec Djurgårdens IF fins al juny de 2009, quan el seu contracte va acabar. L'agost de 2009 va fitxar per l'equip israelià Maccabi Tel Aviv.

## Trajectòria internacional

Komac ha representat Eslovènia en moltes ocasions, des de la Sots-15 fins a nivell sènior. Komac també formava part de l'equip del Mundial 2006 que no va aconseguir arribar a Alemanya. En l'actualitat acumula 40 participacions amb la selecció absoluta.

## Palmarès al ND Gorica

* Lliga eslovena: 2004-05, 2005-06
* Copa eslovena:
** Finalista: 2004-05

## Enllaços externs

* Perfil - NZS
* Perfil - Svensk Fotboll
* Trajectòria a National Football Teams (anglès)
# Amílcar Henríquez

Amílcar Henríquez (Ciutat de Panamà, 2 d'agost de 1983 - Colón, 15 d'abril de 2017) fou un futbolista panameny de la dècada de 2000.
Fou 85 cops internacional amb la selecció de Panamà.
Pel que fa a clubs, destacà a Árabe Unido, Atlético Huila i Independiente Medellín el juliol de 2012.
Va morir el 15 d'abril de 2017, tirotejat a la seva ciutat natal, Colon.

## Referències

* ↑ Panama - Record International Players Arxivat 17 April 2015$^{[Datemismatch]}$ a Wayback Machine. - RSSSF
* ↑ Amílcar Henríquez Fitxa i estadístiques a la FIFA
* ↑ Sierra, Jeimmy Paola. «El panameño Amílcar Henríquez deja al Huila para unirse al DIM» (en castellà). FutbolRed, 10-07-2012.
* ↑ Amílcar Henríquez regresa al Árabe Unido - La Prensa (castellà)
* ↑ Amílcar Henríquez a National-Football-Teams.com (anglès)
* ↑ «Muere el volante Amilcar Henríquez tras ser baleado en Colón» (en castellà). RPCTV, 15-04-2017 [Consulta: 16 abril 2017].
* ↑ «Fallece Amilcar Henríquez tras balecera en Colón» (en castellà). Telemetro Reporta, 15-04-2017 [Consulta: 15 abril 2017].
# Edifici a la plaça Pati, 6 (Valls)

L'Edifici a la plaça Pati, 6 de Valls (Alt Camp), és un monument inclòs en l'Inventari del Patrimoni Arquitectònic de Catalunya.

## Descripció

Edifici entre mitgeres de planta baixa (modificada), tres pisos i terrat. Al primer pis hi ha un balcó corregut amb tres portes allindanades i un cos central lleugerament sobresortint. Al segon pis hi ha també un balcó corregut amb tribuna central (modificada), que enllaça amb el balcó del tercer pis de les mateixes característiques. L'edifici es corona amb cornisa i barana amb balustres separats per pilars que corresponen a la distribució vertical de la façana. Les baranes del primer i segon pis són de ferro colat, i les del tercer pis de forja. Les portes dels balcons del primer pis estan resseguides per una decoració modernista, i entre la llinda i el balcó superior hi ha una banda horitzontal amb decoració floral. El model decoratiu es repeteix en els pisos superiors, malgrat que les alçades minvant limiten la composició. La façana està arrebossada imitant encoixinats.

## Història

L'edifici, construït a principis del segle xx, fou concebut no com a mostra d'estil, sinó com a construcció funcional (habitatge plurifamiliar), tot i participar de les característiques formals del modernisme que es desenvolupava en aquell moment. Aquest caràcter funcional ha fet que al llarg dels anys s'hagi vist modificat.

## Referències

* 1 2 «Edifici a la plaça Pati, 6». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 15 octubre 2013].